Document ID: 31984R3420

*****
ΚΑΝΟΝΙΣΜΟΣ (ΕΟΚ) αριθ. 3420/84 ΤΗΣ ΕΠΙΤΡΟΠΗΣ
της 5ης Δεκεμβρίου 1984
περί τροποποιήσεως του κανονισμού (ΕΟΚ) αριθ. 2737/77 περί των μέτρων παρεκκλίσεως από ορισμένα κριτήρια των κανόνων ποιότητος που εφαρμόζονται στις εξαγωγές προς τις τρίτες χώρες, βολβών, κρομμύων και κονδύλων για παραγωγή ανθέων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 234/68 του Συμβουλίου της 27ης Φεβρουαρίου 1968 περί της δημιουργίας κοινής οργανώσεως αγοράς στον τομέα των ζώντων φυτών και των προϊόντων ανθοκομίας (1),
τον κανονισμό (ΕΟΚ) αριθ. 315/68 του Συμβουλίου της 12ης Μαρτίου 1968 περί των κανόνων ποιότητος για τους βολβούς, τα κρόμμυα και τους κονδύλους για παραγωγή ανθέων (2), όπως τροποποιήθηκε τελευταία από τον κανονισμό (ΕΟΚ) αριθ. 1733/84 (3), και ιδίως το άρθρο 2 παράγραφος 2,
Εκτιμώντας:
ότι ο κανονισμός (ΕΟΚ) αριθ. 2737/77 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 3696/81 (5), τροποποίησε τον κανονισμό (ΕΟΚ) αριθ. 537/70 (6) εξουσιοδοτώντας τα κράτη μέλη να λάβουν μέτρα παρεκκλίσεως από ορισμένα κριτήρια των κανόνων ποιότητος που εφαρμόζονται στους βολβούς των Hyacinthes orientalis που εξαγονται στην Ιαπωνία· ότι η διάρκεια ισχύος του κανονισμού αυτού περιορίζεται μέχρι τις 31 Δεκεμβρίου 1984·
ότι δεν προβλέπεται κατάργηση των φυτοϋγειονομικών μέτρων που υφίστανται στην Ιαπωνία· ότι πρέπει προς τον σκοπό αυτό να παραταθεί η ισχύς του κανονισμού (ΕΟΚ) αριθ. 2737/77·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζώντων Φυτών και Προϊόντων Ανθοκομίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το τελευταίο εδάφιο του άρθρου 2 του κανονισμού (ΕΟΚ) αριθ. 2737/77 αντικαθίσταται από το ακόλουθο κείμενο:
«Εφαρμόζεται μέχρι τις 31 Δεκεμβρίου 1987.»
Άρθρο 2
Ο παρών κανονισμός αρχίζει να ισχύει την 1η Ιανουαρίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Δεκεμβρίου 1984.

Labels: 7
3
5
6